Η δραματοποίηση βασίζεται σε γεγονότα και λεπτομερή έρευνα,
συνεντεύξεις και δημοσιεύσεις. Χαρακτήρες, σκηνές και διάλογοι
δημιουργήθηκαν ή άλλαξαν για λόγους δραματουργίας.
Σε αυτές τις δημιουργίες ή αλλαγές, κάθε ομοιότητα
με υπαρκτούς χαρακτήρες ή ιστορίες έγινε για λόγους δραματουργίας
και δεν αποδίδει επακριβώς τον χαρακτήρα ή την ιστορία του.
Η σειρά περιέχει σκληρές σκηνές. Συνιστάται η προσοχή των θεατών.
ΥΠΟΠΤΟΣ:
Η ΔΟΛΟΦΟΝΙΑ ΤΟΥ ΖΑΝ ΤΣΑΡΛΣ ΝΤΕ ΜΕΝΕΖΕΣ
16 ΑΥΓΟΥΣΤΟΥ 2005
Έγγραφα στην κατοχή των ειδήσεων του ITV δείχνουν
ότι οι ισχυρισμοί πως ο κος Μενέζες πήγε να ξεφύγει,
ότι ήταν ντυμένος ύποπτα
και συμπεριφερόταν περίεργα, είναι αναληθείς.
Η αστυνομία πίστευε ότι ύποπτος τρομοκράτης
έμενε στο συγκρότημα διαμερισμάτων πίσω μου.
ΨΕΥΔΕΙΣ ΙΣΧΥΡΙΣΜΟΙ ΓΙΑ ΤΟΝ ΝΤΕ ΜΕΝΕΖΕΣ
Στις 9.30 π.μ. ο Ζαν Τσαρλς ξεκίνησε από τη στάση το ταξίδι για τη δουλειά
που τελικά θα κατέληγε στον θάνατό του.
Κανένας μυστικός αστυνομικός δεν ήταν σίγουρος
ότι αυτός ήταν ο καταζητούμενος,
αλλά αποφάσισαν να τον παρακολουθήσουν.
Στον σταθμό Στόκγουελ, η επικεφαλής της επιχείρησης,
η Κρέσιντα Ντικ, διέταξε να αποτραπεί η είσοδος
του ντε Μενέζες στο μετρό. Κηρύχτηκε Κόκκινος Κωδικός.
Οι ένοπλοι αστυνομικοί είχαν τώρα την άδεια να πυροβολήσουν τον Ζαν Τσαρλς,
αλλά καθώς έτρεχαν ξοπίσω του στον σταθμό του μετρό,
αντίθετα με πολλές ανακοινώσεις της αστυνομίας έκτοτε,
τα έγγραφα που είδαμε καταδεικνύουν καταστροφική αποτυχία
της αστυνομικής επιχείρησης παρακολούθησης
που κατέληξε σε βίαιη και αδικαιολόγητη ανθρωποκτονία.
Νταν Ρίβερς, Ειδήσεις ITV, Στόκγουελ.
Τώρα ίσως αποδοθεί δικαιοσύνη.
Ποιος διάολο το διέρρευσε αυτό;
Το ψάχνουμε.
Είναι καταστροφικό.
Ήταν ειλικρινή λάθη.
Το όλο θέμα θα είχε αποκαλυφθεί όταν η IPCC παρέδιδε τα ευρήματά της.
Νομίζω ότι αυτό που αντιμετωπίζουμε είναι η αντίληψη ότι,
όποια κι αν είναι η αλήθεια, η αστυνομία δεν αποδέχεται τα λάθη της.
Ανοησίες.
Εντελώς ανοησίες.
Ο νεκρός 'τρομοκράτης' δεν το έσκαγε
ΕΔΡΑ IPCC ΧΑΪ ΧΟΛΜΠΟΡΝ, ΛΟΝΔΙΝΟ
- Γεια. - Είδες τις ειδήσεις χθες βράδυ;
Ναι.
Επικρατεί πανζουρλισμός σήμερα το πρωί.
Νομίζουν ότι το έκανε κάποιος από εμάς.
Εσύ τι γνώμη έχεις;
Πραγματικά, δεν ξέρω.
Θα σου πω τι νομίζω.
Όποιος το έκανε αυτό, σίγουρα πληρώθηκε αδρά.
Γιατί νομίζεις ότι το έκαναν επ' αμοιβή;
Γιατί άλλο θα το έκαναν;
Βρίσκω εξαιρετικά ιδιοτελές αυτό που έκαναν.
Ναι, υποθέτω.
Πρέπει να προβάλουμε τη δική μας άποψη.
Ναι, δεν γίνεται να το αφήσουμε να μας σπιλώσει.
Η πρότασή μου θα ήταν η News of the World.
Δεν συμφωνείς, Μπράιαν.
Δεν ξέρω αν είναι η κατάλληλη στιγμή να λειτουργήσουμε αμυντικά.
Δεν θα έπρεπε να φανεί ότι κοιτάμε να προστατευτούμε.
Κύριε, ο θάνατος ενός αθώου είναι εξαιρετικά σημαντικό πράγμα.
Είναι τραγωδία, φυσικά και είναι.
Αλλά μόλις πριν από δύο εβδομάδες, όλος ο κόσμος έμεινε έκθαμβος
από την αντίδρασή μας στις δύο βομβιστικές επιθέσεις
και την ικανότητά μας να εντοπίζουμε και να προλαμβάνουμε άλλες.
Γι' αυτό δεν θα έπρεπε να μιλάμε;
ΓΚΟΝΖΑΓΚΑ, ΒΡΑΖΙΛΙΑ 10 ΜΕΡΕΣ ΜΕΤΑ ΤΗΝ ΕΚΤΕΛΕΣΗ
Γιατί η αστυνομία σας δεν μας ειδοποίησε ότι θα ερχόσασταν;
Το μάθαμε μόλις χθες το βράδυ.
Θα θέλαμε να έχουμε δικηγόρο μαζί μας εδώ,
αλλά δεν ήταν εφικτό.
Δεν προλαβαίναμε να φέρουμε.
Υπάρχουν πολλά πράγματα που θέλουμε να καταλάβουμε.
Σκοπός της συνάντησης είναι καθαρά...
ΤΖΟΝ ΓΕΪΤΣ Β' ΥΠΑΡΧΗΓΟΣ
...να εκφράσουμε συλλυπητήρια και να συζητήσουμε τα έξοδα κηδείας.
Εδώ... στο γράμμα σας,
τι σημαίνει αυτό;
Δεκαπέντε χιλιάδες λίρες;
Θέλετε να πάρουμε αυτά τα λεφτά
και να το βουλώσουμε για τον Ζαν Τσαρλς;
Όχι, το γράμμα ξεκάθαρα...
Για να πάψουμε να λέμε ότι πυροβολήσατε τον αδερφό μου επτά φορές στο κεφάλι;
Όχι.
Δεν θα ξεπουλήσουμε τη ζωή του αδερφού μου.
Είναι εφάπαξ πληρωμή.
Ως αποζημίωση σε εσάς και την οικογένειά σας για την απώλεια.
Δεν σας εμποδίζει από τη λήψη νομικών μέτρων στο μέλλον.
Γιατί έπρεπε να πεθάνει ο γιος μου;
Γιατί τον πυροβόλησαν στο κεφάλι τόσο πολλές φορές;
Ήταν αθώο παιδί.
Λυπάμαι πολύ, αλλά δεν μπορώ να συζητήσω τις συνθήκες του θανάτου του γιου σας.
Οι υπεύθυνοι πρέπει να οδηγηθούν στη δικαιοσύνη.
Νομίζω ότι μας πιέζουν να συμφωνήσουμε σε κάτι με χρηματικό αντάλλαγμα.
Αν ισχύει αυτό, τότε είναι εξευτελιστικό. Εξευτελιστικό που μας αντιμετωπίζουν έτσι.
Τους διαβεβαιώνω ότι θα δώσουμε μάχη.
Θα πολεμήσουμε για να δικαιωθεί ο αδερφός μου
μέχρι την τελευταία μέρα της ζωής μας.
ΖΑΝ ΤΣΑΡΛΣ ΝΤΕ ΜΕΝΕΖΕΣ 7 Ιαν. 1978 - 22 Ιουλ. 2005
Χθες, η οικογένεια ντε Μενέζες και εμείς,
οι νομικοί τους...
ΟΧΙ ΑΛΛΟΙ ΝΕΚΡΟΙ
...διαπιστώσαμε ότι πρακτικά το σύνολο των πληροφοριών...
ΧΑΡΙΕΤ ΒΙΣΤΡΙΧ ΔΙΚΗΓΟΡΟΣ ΟΙΚΟΓΕΝΕΙΑΣ ΜΕΝΕΖΕΣ
...που ανακοινώθηκαν ή επιτράπηκε να διαδοθούν μετά τη δολοφονία του
στις 22 Ιουλίου 2005, ήταν ψευδείς.
Η οικογένεια ζητά να δημοσιοποιηθεί τώρα η αλήθεια γύρω από τον θάνατό του
ως κατεπείγουσα προτεραιότητα.
Κυρία Βάντενμπεργκ, μπορούμε να συζητήσουμε ιδιαιτέρως;
Πρώτον, αρχηγέ, ευχαριστώ που δεχθήκατε
σε μια τόσο δύσκολη στιγμή για εσάς και την αστυνομία.
Ας αρχίσουμε.
Εντάξει.
Θα ήθελα να ξεκινήσω ρωτώντας σας για τη στιγμή που μάθατε...
ΣΥΝΕΝΤΕΥΞΗ NEWS OF THE WORLD
...ότι το θύμα στον σταθμό Στόκγουελ δεν ήταν τρομοκράτης,
αλλά αθώος.
Ναι, το θυμάμαι καθαρά.
Ήμουν στο γραφείο μου γύρω στις 10:30 το πρωί της 23ης Ιουλίου,
μια μέρα μετά τον θάνατο του κυρίου ντε Μενέζες,
και μου είπαν ότι ένας αθώος είχε σκοτωθεί.
Η πρώτη μου σκέψη ήταν ''Χιούστον, έχουμε πρόβλημα''.
Δηλαδή, δεν το ξέρατε άμεσα;
Όχι.
Ο βασικός παράγοντας ήταν ότι εκείνη τη στιγμή,
και για τις επόμενες 24 ώρες περίπου,
εγώ, και όλοι οι σύμβουλοί μου,
πιστεύαμε ότι το θύμα ήταν βομβιστής αυτοκτονίας.
Είτε ένας από τους τέσσερις
είτε, ακόμα χειρότερα, κάποιος άλλος.
ΧΙΟΥΣΤΟΝ, ΕΧΟΥΜΕ ΠΡΟΒΛΗΜΑ
Εντάξει, λέει ότι για 24 ώρες μετά το συμβάν,
ο ίδιος και η ομάδα του πίστευαν
ότι αυτός που σκοτώθηκε ήταν βομβιστής αυτοκτονίας, σωστά;
Αν και το απόγευμα του περιστατικού,
δύο από τους πιο στενούς συμβούλους του μου είπαν
''Σκοτώσαμε έναν Βραζιλιάνο τουρίστα''.
Στις 3:00 μ.μ. είχαμε το πορτοφόλι του,
για όνομα του Θεού, με την άδεια οδήγησης
και ταυτότητα με φωτογραφία στο όνομα Ζαν Τσαρλς ντε Μενέζες.
Ο Άλαν Μπράουν ανέφερε το όνομα Ζαν Τσαρλς ντε Μενέζες
στη συνάντησή μας για κοινωνικά θέματα.
Πότε έγινε αυτό;
Πότε έγινε, γύρω στις 4:00;
Το κοινό θα θεωρήσει ότι λέει ψέματα ή αποκρύπτει κρίσιμες πληροφορίες.
Προκύπτει θέμα αξιοπιστίας.
Δεν μπορώ να το βουλώσω, Αλφ.
Φτάνει πια.
Πρόσεχε, Μπράιαν.
Μπράιαν.
Θα πάρει πολύ;
Το πρώτο που θα πω είναι ότι βρίσκομαι εδώ ως φίλος.
Αλήθεια;
- Μπορώ να καθίσω; - Φυσικά.
Ίαν, δήλωσες σε συνέντευξη Τύπου στις 22 Ιουλίου, τη μέρα του περιστατικού,
ότι ο θάνατος είχε άμεση σχέση με τη διεξαγόμενη
και διευρυνόμενη αντιτρομοκρατική επιχείρηση.
Αυτό συνέβη στις 3:39 μ.μ.
Και λοιπόν;
Μέχρι τότε, ο Μόιρ Στιούαρτ και η Κάρολαϊν Μέρντοκ,
συνομιλώντας πριν μπούμε,
μου είχαν ήδη πει ότι το θύμα ήταν Βραζιλιάνος τουρίστας,
υπονοώντας καθαρά ότι σκοτώσαμε λάθος άτομο.
Πρέπει να κάνεις λάθος στην ώρα.
Δεν κάνω λάθος στην ώρα.
Επειδή μετά είπα στον Αλφ Χίτσκοκ ότι σκοτώσαμε έναν Βραζιλιάνο τουρίστα.
Κάνεις λάθος.
Το θέμα είναι, Ίαν, ότι μέχρι τη δημοσίευση του άρθρου χθες,
είχα πειστεί πως ο ισχυρισμός ότι ο Ζαν Τσαρλς είχε άμεση σχέση
με τη διεξαγόμενη αντιτρομοκρατική επιχείρηση ήταν σωστός,
δεδομένου ότι είχε βγει από κτίριο που ήταν υπό παρακολούθηση.
Αυτό ακριβώς εννοούσα.
Ναι, ναι.
Αλλά μόλις είπες στη συνέντευξή σου στη News of the World.
ότι για 24 ώρες μετά το συμβάν,
εσύ και όλοι οι σύμβουλοί σου
πιστεύατε ότι το θύμα ήταν βομβιστής αυτοκτονίας.
Βλέπεις, σου το λέω, Ίαν, επειδή αν η ομάδα σου μου είπε στις 22
ότι ο Ζαν Τσαρλς ήταν Βραζιλιάνος τουρίστας, αλλά δεν το είπαν σ' εσένα,
τότε, κατά τη γνώμη μου,
θα έπρεπε να σ' το πουν.
Αναρωτιέμαι αν κάνεις λάθος στη μέρα.
Αναρωτιέμαι μήπως άκουσες ό,τι άκουσες στις 23 αντί στις 22.
Ο Άλαν Μπράουν ζήτησε από τον Αλφ Χίτσκοκ σε σύσκεψη το απόγευμα της 22ης,
να ετοιμάσει μια Εκτίμηση Επιπτώσεων στη βάση ότι πυροβολήσαμε λάθος άνθρωπο.
Οι υπολογιστές δείχνουν ότι ένα έγγραφο δημιουργήθηκε
λίγο μετά τις 5 μ.μ. στις 22.
Θυμάμαι καθαρά ότι το Σάββατο το πρωί ο Άλαν Μπράουν μού είπε
ότι σκοτώσαμε λάθος άνθρωπο.
Απλώς θεώρησα σημαντικό να ξέρεις
τι ήξερα.
Ειλικρινά προσπαθώ να σε βοηθήσω, Ίαν.
Κάνε αυτό που πρέπει να κάνεις.
Αλλά και οι δύο ξέρουμε τις συνέπειες του να μη λες την αλήθεια.
ΟΚΤΩΒΡΙΟΣ 2005
ΕΚΣΤΡΑΤΕΙΑ ''ΔΙΚΑΙΟΣΥΝΗ ΓΙΑ ΤΟΝ ΖΑΝ'' LONDON SCHOOL OF ECONOMICS
Χρησιμοποίησαν σφαίρες ντουμ ντουμ για να σκοτώσουν τον Ζαν Τσαρλς.
Πώς η αγγλική αστυνομία χρησιμοποιεί κάτι που απαγορεύεται στον στρατό;
Η αστυνομία πρέπει να είναι ξεκάθαρη στα όσα κάνει.
Και αν ενεργεί παράνομα, κάποιοι πρέπει να τιμωρηθούν.
Ο πόνος της απώλειας του ξαδέλφου μας
από τα χέρια αστυνομικών ήταν απέραντος.
Το γεγονός ότι η αστυνομία είπε ψέματα για το τι συνέβη
και προσπάθησε να συγκαλύψει την αλήθεια έκανε τον πόνο μας αβάσταχτο.
Όταν ο Ίαν Μπλερ λέει πως αγνοούσε για 24 ώρες ότι ο Ζαν είναι αθώος,
είναι δύσκολο να τον πιστέψεις.
Λέμε ότι ο Ζαν Τσαρλς σκοτώθηκε παράνομα.
Η έρευνα της IPCC δεν έπρεπε να καθυστερήσει από τον Ίαν Μπλερ.
Ποιος ξέρει τι στοιχεία χάθηκαν σε αυτήν την περίοδο;
Έχω την αίσθηση ότι η οικογένεια ήταν αξιοπρεπής, σεμνή.
Ναι, το ίδιο κι εγώ. Πολύ εμψυχωτικό που τους είδα απόψε.
ΕΙΔΙΚΟΣ ΑΣΤΥΝΟΜΙΚΟΣ ΚΛΑΔΟΣ ΑΝΑΦΟΡΑ ΠΛΗΡΟΦΟΡΙΩΝ SDS
ΓΕΓΟΝΟΣ: Εκστρατεία Οικογένειας Ζαν Τσαρλς ντε Μενέζες
ΜΥΣΤΙΚΟΣ ΑΣΤΥΝΟΜΙΚΟΣ 'HN18'
ΕΙΔΙΚΗ ΟΜΑΔΑ ΑΝΤΙΜΕΤΩΠΙΣΗΣ ΔΙΑΔΗΛΩΣΕΩΝ
Ντροπή! Η στάση τους είναι επαίσχυντη.
Πρέπει να πουν την αλήθεια!
Όχι ψέματα!
Πότε το ήξεραν;
Αυτό είναι το κλειδί.
Γνώριζε η αστυνομία λίγες ώρες μόλις μετά τον θάνατο του Ζαν Τσαρλς
ότι ήταν αθώος
και παρ' όλα αυτά έβγαλε παραπλανητικά δελτία Τύπου
για το τι συνέβη;
Πολιτική μας συντάκτρια Χόλι Σάλισμπερι,
τι συμπεραίνεις για την κατάσταση;
Το πρόβλημα είναι ότι δεν πιστεύουμε
τα όσα μας λέει η αστυνομία πλέον.
Η εμπιστοσύνη υπονομεύτηκε.
Και η αλήθεια τώρα φαίνεται να έχει γίνει απλώς ένα εμπόρευμα.
Σαφέστατα, όταν αντιληφθήκαμε ότι είχαμε σκοτώσει έναν αθώο,
θα μπορούσαμε να ξεκαθαρίσουμε τα σχετικά με αυτόν ζητήματα,
το ότι πήδηξε την μπάρα, τα βαριά παλτά και τα λοιπά,
όμως, κατά ατυχή συγκυρία εκείνο το διάστημα,
η αστυνομία ήταν επικεντρωμένη σε άλλα πράγματα.
Ήταν επικεντρωμένη στο ''Πού είναι οι βομβιστές;''
Αυτό ήταν το λάθος μας.
Η οικογένεια του Ζαν Τσαρλς ντε Μενέζες θέλει να μάθει γιατί,
αρκετές μέρες μετά τον θάνατό του,
αποτρέψατε μια ανεξάρτητη έρευνα για το τι είχε συμβεί.
Επειδή κυνηγούσαμε τέσσερις βομβιστές αυτοκτονίας.
Θέλουν να μάθουν τι στοιχεία χάθηκαν ή καταστράφηκαν εκείνο το διάστημα.
Κοιτάξτε, η απάντηση σε όλα αυτά είναι
ότι οφείλουμε να λογοδοτήσουμε για το τι συνέβη.
Δεν επιδιώκουμε μετάθεση ευθυνών.
Αστυνομία!
Ένα λεπτό.
Η Λάνα Βάντενμπεργκ;
Ναι.
Τι... Μα...
- Έχουμε ένταλμα έρευνας. - Τι κάνετε;
Τι ψάχνετε;
- Σταθείτε... - Λάνα Βάντενμπεργκ, σε συλλαμβάνω
ως ύποπτη απιστίας σχετική με την υπηρεσία
και κλοπή από τον χώρο εργασίας σου
- στις 16 Αυγούστου. - Τι έκλεψα;
Δεν χρειάζεται να πεις τίποτα, αλλά ίσως σε επιβαρύνει
αν δεν αναφέρεις στην ανάκριση κάτι που θα προσκομίσεις μετά στο δικαστήριο.
Έδωσες στο ITN έγγραφα και φωτογραφίες από εμπιστευτικά αρχεία
για να παρουσιάσουν την είδηση;
Κανένα σχόλιο.
Ξέρεις τον Νιλ Γκάρετ;
Κανένα σχόλιο.
Σε πλήρωσε γι' αυτές τις πληροφορίες;
Συνειδητοποιείς ότι ενδεχομένως αντιμετωπίζεις μεγάλη ποινή φυλάκισης;
Όταν με συνέλαβαν, μια από τις κατηγορίες ήταν η κλοπή.
- Κλοπή τι πράγματος; - Των εγγράφων.
Ξέρετε ότι δεν υπόκειμαι στο Διάταγμα περί Κρατικών Μυστικών.
Η κλοπή αφορά τα υλικά έγγραφα.
Το χαρτί;
Το χαρτί και το μελάνι, ναι.
Σοβαρά;
ΑΝΕΞΑΡΤΗΤΗ ΑΡΧΗ ΚΑΤΑΓΓΕΛΙΩΝ ΚΑΤΑ ΤΗΣ ΑΣΤΥΝΟΜΙΑΣ
Αυτό είναι το αρχείο καταγραφής της ομάδας SO12 για τις 22 του μήνα,
το οποίο μπορέσαμε τελικά να εξετάσουμε.
Θέλω να σου δείξω τη σελίδα έντεκα.
Όπως βλέπεις, δύο λέξεις προστέθηκαν στο ημερολόγιο.
Στο κείμενο, ΑT είναι η Ακίδα Τσουκνίδας, ο ύποπτος,
ο οποίος, στην πραγματικότητα, ήταν ο ντε Μενέζες.
''Είδα φευγαλέα το πρόσωπό του και πιστεύω ότι δεν ήταν ο ΑT''.
Φαίνεται ότι κάποιος πρόσθεσε τη λέξη ''και'' και τη λέξη ''δεν'',
αλλάζοντας το ''πιστεύω ότι ήταν ο ΑT'' σε ''και πιστεύω ότι δεν ήταν ο ΑT''.
Το όλο νόημα της πρότασης αλλοιώθηκε.
Κανείς δεν παραδέχτηκε ότι έκανε τις προσθήκες.
Ίσως υπάρχει μια απλή εξήγηση για όλα αυτά,
αλλά είναι άλλος ένας λόγος
γιατί δεν έπρεπε να έχουμε αποκλειστεί από το σημείο.
Αρχηγέ, έχουμε ένα σημείωμα από την προσωπάρχη σας Κάρολαϊν Μέρντοκ,
για μια σύσκεψη συζήτησης δελτίου Τύπου
που συμμετείχατε γύρω στις 5:30 μ.μ...
ΕΡΕΥΝΑ IPCC ΓΙΑ ΣΤΟΚΓΟΥΕΛ
...την Παρασκευή 22 Ιουλίου, ημέρα του συμβάντος.
Σημειώνει ότι το άτομο το οποίο πυροβολήθηκε αναφέρεται ως
''όχι ένας από τους τέσσερις'',
που σημαίνει ένας από τους τέσσερις ύποπτους τρομοκράτες
των αποπειρών της προηγουμένης.
Ο υπαρχηγός Χέιμαν τότε λέει
''Πρέπει να το παρουσιάσουμε πως θεωρείται ότι είναι.
''Αυτό διαφέρει από την επιβεβαίωση ότι είναι''.
Τι...
Τι σημαίνει αυτό;
Δεν το θυμάμαι.
Αυτό είναι το πρώτο που θα πω.
Πραγματικά, δεν το καταλαβαίνω.
Όχι, ειλικρινά με αφήνει εμβρόντητο αυτό.
Πίεσα επανειλημμένα τον Άντι Χέιμαν κατά τη διάρκεια της μέρας για πληροφορίες
περί της σχέσης του νεκρού με τους βομβιστές της προηγούμενης μέρας,
και μέχρι αργά το βράδυ, δεν μου έδωσε απάντηση.
Αλλά μπορώ να πω ότι ουδέποτε θα συμμετείχα σε σύσκεψη
σύνταξης δελτίου Τύπου με σκοπό την εσκεμμένη παραπλάνηση.
Ο Βραζιλιάνος που σκότωσε η αστυνομία με βίασε, ισχυρίζεται νεαρή
Είδα τη φωτογραφία του στις ειδήσεις
Με δουλεύεις;
αυτός με είχε βιάσει
Διάβασα τις σημειώσεις σας.
Ο αρχιεπιθεωρητής Στιούαρτ δέχεται ότι συζήτησε μαζί σας,
το απόγευμα της 22ας,
για ένα πορτοφόλι που βρέθηκε με βραζιλιάνικα έγγραφα,
αλλά αρνείται ότι είπε πως σκοτώθηκε ένας Βραζιλιάνος τουρίστας.
Ήταν εσφαλμένη αυτή η φράση;
Απολύτως όχι.
Ο αρχηγός επιμένει ότι δεν ήξερε την ταυτότητα του νεκρού
όταν έφυγε από τη δουλειά γύρω στις 9 εκείνο το βράδυ.
Επομένως, το ερώτημά μου είναι απλό.
Γιατί δεν την ήξερε;
Γιατί, μια από τις πιο κρίσιμες μέρες στα αστυνομικά χρονικά,
ο αρχηγός της αστυνομίας φεύγει από το γραφείο του
χωρίς να ξέρει ποιον πυροβόλησαν οι υφιστάμενοί του;
Ή, τουλάχιστον,
γιατί κανείς δεν του είπε
τι συζητούσαν ανοιχτά μεταξύ τους τα ανώτατα στελέχη;
Σε πρόσφατη συνάντησή μου με τον Μπράιαν Πάντικ,
μου τα ανέφερε όλα αυτά,
και του είπα πως νόμιζα ότι είχε λάθος τις ημερομηνίες.
Πείτε μου, ο Μπράιαν κράτησε σημειώσεις στη συνάντησή μας;
Απλώς τα είπαμε στα γρήγορα.
Ναι, κράτησε. Τις έγραψε αμέσως μετά τη συνάντηση.
Και μας τις έδωσε.
Θα ήθελα να τις διαβάσω.
Παρακαλώ.
Έδωσες τις σημειώσεις μου στον αρχηγό;
Είπε ότι η μνήμη σου πέφτει πάρα πολύ έξω
όσον αφορά τη συνάντηση.
Λέει ότι διαφωνεί ριζικά με τα όσα θυμάσαι.
Αρχηγέ, οφείλω να ρωτήσω, ξέρετε κάποιον λόγο
που ο Μπράιαν Πάντικ λέει αυτά που λέει;
Έχω ανησυχίες,
και ορισμένες ιδέες, αλλά...
θα ήταν άδικο να εκφράσω αυτές τις απόψεις τώρα,
οπότε, σταματώ εδώ.
''Ορισμένες ιδέες'';
Ειλικρινά, δεν έχω ιδέα για τι πράγμα μιλάει.
Από πού προέκυψε αυτή η ιστορία;
Ψυχανεμίζομαι ότι η διαρροή στη Sunday Mirror
έγινε από αστυνομική πηγή.
Ο Ζαν Τσαρλς βίασε κάποια;
Όχι, αποκλείεται.
Αυτά είναι ψέματα.
Αυτά είναι μπούρδες.
Πρώτα τον σκοτώνουν, τώρα θέλουν να τον αμαυρώσουν;
Λένε ότι η υποτιθέμενη επίθεση έγινε πριν από τρία και βάλε χρόνια,
και αυτή επικοινώνησε μαζί τους,
τους έδωσε το όνομα ενός υπόπτου,
και το όνομα που έδωσε ήταν Ζαν Τσαρλς ντε Μενέζες.
Θα πουν ότι σε αυτό το στάδιο οι έρευνες συνεχίζονται.
Φυσικά. Διαδίδουν τεχνηέντως ψέματα
ώστε όλοι να ξεχάσουν τι του έκαναν.
Όπως έκαναν όταν είπαν ότι έχει κοκαΐνη στον οργανισμό του.
Ποτέ δεν είδα τον Ζαν να παίρνει κοκαΐνη.
Αυτό ήταν γελοίο.
Ήταν απειροελάχιστη ποσότητα.
Αλλά έτσι τον παρουσιάζουν ως εθισμένο στην κοκαΐνη,
ή κάτι παρόμοιο,
για να δικαιολογήσουν τον φόνο.
Σχετικά με την κατηγορία του βιασμού,
θα σας ζητήσουν ένα πράγμα.
Θα σας ζητήσουν άδεια για να πάρουν δείγματα DNA
από το πτώμα του Ζαν Τσαρλς μετά τον θάνατό του.
Αυτό είναι αηδιαστικό.
Παραπάει.
Όχι.
Εγώ λέω να το κάνουμε.
Σοβαρέψου, Πατρίσια!
Ξέρουμε πέρα από κάθε αμφιβολία ότι ο Ζαν είναι αθώος.
Ποτέ δεν θα ασκούσε βία σε γυναίκα.
Μάλλον θέλουν να πούμε όχι.
Ας κάνουν το τεστ.
Το BBC πληροφορήθηκε ότι ο αρχηγός της αστυνομίας,
ο σερ Ίαν Μπλερ, αντιμετωπίζει νέα ερωτήματα για το πότε ακριβώς ήξερε
ότι είχε σκοτωθεί ένας αθώος στο μετρό του Λονδίνου.
Ο Ζαν Τσαρλς ντε Μενέζες σκοτώθηκε στον σταθμό Στόκγουελ τον περασμένο Ιούλη,
επειδή τον πέρασαν λανθασμένα για τρομοκράτη.
Ο σερ Ίαν Μπλερ πάντα έλεγε
πως δεν ήξερε ότι σκοτώθηκε ένας αθώος μέχρι την επόμενη μέρα.
Τώρα, η έρευνα στρέφεται στον ισχυρισμό
ότι κάποιος στο γραφείο του σερ Ίαν πίστευε,
έξι μόλις ώρες μετά το περιστατικό,
ότι είχε σκοτωθεί λάθος άνθρωπος.
Ευχαριστώ.
Αρχηγέ.
Μάρτιν.
Ζήτησα από τον Μάρτιν να έρθει.
Η Διεύθυνση Προσωπικού πρέπει να παρίσταται.
Θα μπω κατευθείαν στο θέμα.
Πιστεύω ότι κάποιος διαρρέει πληροφορίες στον Τύπο.
Πληροφορίες που πλήττουν την ακεραιότητα της αστυνομίας και εμού προσωπικά.
Πιστεύω ότι εσύ είσαι η πηγή, Μπράιαν.
Δεν είμαι.
Δεν ξέρω ποιος ήταν, αλλά δεν ήμουν εγώ.
Ναι, διαφωνούμε για το τι συνέβη ορισμένες στιγμές.
Μιλάω και έχω μιλήσει με δημοσιογράφους κατά διαστήματα,
αλλά σε καμία περίπτωση δεν εξέθεσα εσάς ή την αστυνομία
για όλα αυτά.
Λυπάμαι, αλλά δεν σε πιστεύω.
Σε κάθε περίπτωση, έχασα την εμπιστοσύνη μου σ' εσένα.
Δεν μπορώ να σε έχω στις επιτελικές συσκέψεις,
έτσι, σε μεταθέτω από το Αρχηγείο Αστυνομίας
στη Διαχείριση Πληροφοριών της Αστυνομίας με άμεση ισχύ.
Όσοι επιθυμούν να μετατρέψουν αυτήν την τραγωδία σε κάτι που δεν είναι,
φοβάμαι ότι θα απογοητευτούν πολύ.
Δεν βίασε αυτήν τη γυναίκα.
Το ήξερα.
Δικαιοσύνη! Δικαιοσύνη!
ΓΚΟΝΖΑΓΚΑ, ΒΡΑΖΙΛΙΑ ΠΛΑΤΕΙΑ ΚΙΝΚΟΤΕ
Ο ΖΑΝ ΤΣΑΡΛΣ ΗΤΑΝ ΦΙΛΟΣ ΜΟΥ
Η οικογένειά μας θεωρεί απρέπεια
το ότι πάει πάνω από ένας χρόνος από τότε που σκοτώθηκε από τραμπούκους αστυνομικούς
και ακόμα δεν έχει γίνει σωστή δημόσια έρευνα
για τη δολοφονία του.
ΣΤΑΘΜΟΣ ΣΤΟΚΓΟΥΕΛ ΛΟΝΔΙΝΟ
Η IPCC και η CPS ενεργούν σαν μέλη συμμορίας,
προσπαθούν να συγκαλύψουν τα αφεντικά τους, την αστυνομία.
ΖΩΝΤΑΝΑ: ΣΤΟΚΓΟΥΕΛ
Προφανώς, θέλουν να κρύψουν την αλήθεια απ' όλους.
Ξέρουμε ότι η δικαιοσύνη δεν είναι αμερόληπτη
και ζητάμε από τη βρετανική κυβέρνηση
να ξεκινήσει δημόσια έρευνα για τον φόνο του Ζαν.
Δικαιοσύνη!
ΖΑΝ ΜΑΡΤΥΡΗΣΕ ΑΠΟ ΤΡΟΜΟΚΡΑΤΕΣ
ΣΤΙΣ 17 ΙΟΥΛΙΟΥ 2006 ΑΝΑΚΟΙΝΩΘΗΚΕ
ΟΤΙ ΔΕΝ ΘΑ ΑΣΚΗΘΕΙ ΔΙΩΞΗ ΣΕ ΚΑΝΕΝΑΝ ΑΣΤΥΝΟΜΙΚΟ
ΓΙΑ ΤΗΝ ΥΠΟΘΕΣΗ ΑΝΘΡΩΠΟΚΤΟΝΙΑΣ ΤΟΥ ΖΑΝ ΤΣΑΡΛΣ ΝΤΕ ΜΕΝΕΖΕΣ.
ΑΠΑΙΤΟΥΜΕ ΑΛΗΘΕΙΑ ΚΑΙ ΔΙΚΑΙΟΣΥΝΗ ΓΙΑ ΤΟΝ ΦΟΝΟ
Πατρίσια, θα ήθελα να γνωρίσεις κάποιον.
Αυτή είναι η Λάνα Βάντενμπεργκ. Η γυναίκα από την IPCC που...
Ξέρω ποια είναι.
Εσύ αποκάλυψες την αλήθεια.
Ευχαριστώ που είπες την αλήθεια.
Σε ευχαριστώ.
- Γεια. - Γεια.
Είχα άγχος να σας συναντήσω.
Αυτό που έκανες ήταν πολύ γενναίο.
Ξέρεις τι θα σου συμβεί;
Μόλις έμαθα ότι δεν θα αντιμετωπίσω ποινικές διώξεις.
Χαίρομαι που δεν σε έβαλαν φυλακή επειδή είπες την αλήθεια.
Φυλακή θα έπρεπε να πάνε
αυτοί που λένε ψέματα για ποιον λόγο σκότωσαν έναν αθώο.
Τι θα κάνει η οικογένεια;
Θα συνεχίσει τον αγώνα.
Αλλά χωρίς παραπομπές αστυνομικών,
μόνη μας ελπίδα είναι η έρευνα για τον θάνατο του Ζαν.
Αυτή είναι η καλύτερη ευκαιρία μας για δικαιοσύνη.
Δεν θα βγάλει λάδι η αστυνομία την αστυνομία.
Αυτήν τη φορά, θα υπάρχουν ένορκοι.
ΜΑΣ ΣΚΟΤΩΝΟΥΝ, ΑΔΕΡΦΕ ΕΙΡΗΝΗ!
Μπράιαν, ευχαριστώ πολύ που ήρθες.
- Φυσικά. - Να σου συστήσω μερικούς.
Ναι, παρακαλώ.
ΟΜΙΛΟΣ ΤΕΡΕΝΣ ΧΙΓΚΙΝΣ 'ΣΥΝΕΡΓΑΤΙΚΗ ΑΣΤΥΝΟΜΕΥΣΗ'
- Τζορτζ, ο Μπράιαν. - Γεια, Τζορτζ. Μπράιαν Πάντικ.
Οι φήμες λένε ότι θα παραιτηθείς.
Καλή ιδέα.
- Σε γνώρισα στο... - Δουλεύω στο γραφείο του δημάρχου.
- Σε θυμάμαι. Μπράιαν. - Ναι, γεια.
Γεια.
Γιατί είναι καλή ιδέα να παραιτηθώ;
Κάποιος από το γραφείο του αρχηγού
μας πήρε το απόγευμα της μέρας που σκοτώθηκε ο Ζαν Τσαρλς
και είπε ότι πυροβόλησαν λάθος άνθρωπο.
- Την Παρασκευή, στις 22; - Ναι.
Σκέφτηκα ότι πρέπει να το ξέρεις.
Ναι. Μόλις μου είπε ότι είναι βέβαιος για την ημερομηνία.
Δεν διευκρίνισε ποιος πήρε, όμως.
Ενδιαφέρον.
Ίσως πρέπει να κατασχέσουμε όλα τα αρχεία κλήσεων
από το γραφείο του αρχηγού την Παρασκευή.
Θες να πεις ότι δεν το έκανες;
ΣΕΠΤΕΜΒΡΙΟΣ 2008
ΕΡΕΥΝΑ ΓΙΑ ΤΟΝ ΘΑΝΑΤΟ ΤΟΥ ΝΤΕ ΜΕΝΕΖΕΣ
Τρία χρόνια μετά την εκτέλεση από αστυνομικούς
ενός αθώου νεαρού, του Βραζιλιάνου Ζαν Τσαρλς ντε Μενέζες...
ΣΤΑΔΙΟ ΟΒΑΛ ΝΟΤΙΟ ΛΟΝΔΙΝΟ
...η επίσημη διερεύνηση του τι συνέβη ξεκινά τελικά σήμερα.
Στην ασυνήθιστη τοποθεσία του γηπέδου κρίκετ Όβαλ,
καθώς η ιατροδικαστική υπηρεσία του Σάουθγουαρκ κρίθηκε πολύ μικρή.
Τις επόμενες επτά εβδομάδες...
Τις επόμενες επτά εβδομάδες, οι ένορκοι καλούνται να κρίνουν
πώς κατέληξε να σκοτωθεί ο Ζαν Τσαρλς στη διάρκεια
αστυνομικής επιχείρησης παρακολούθησης.
Και αν τα γεγονότα εκείνης της ημέρας αποτελούν ποινικά κολάσιμη δολοφονία.
Θα πείτε στους ενόρκους...
ΕΝΟΠΛΟΣ ΑΣΤΥΝΟΜΙΚΟΣ ΚΩΔΙΚΟΣ: ΤΣΑΡΛΙ 12
...μετά από όλες τις ενημερώσεις που είχατε,
πώς νιώθατε...
ΝΙΚΟΛΑΣ ΧΙΛΙΑΡΝΤ ΣΥΜΒΟΥΛΟΣ ΕΡΕΥΝΑΣ
...όταν τρέχατε στην αποβάθρα τότε
και φτάσατε στις ανοικτές πόρτες;
Δεν έτρεχα.
Ήταν συγκρατημένο, αποφασιστικό βάδισμα.
Και θυμάμαι να σκέφτομαι ότι είμαστε αντιμέτωποι με μια εντελώς άγνωστη απειλή,
τη χειρότερη δυνατή απειλή που μπορούσα να φανταστώ.
Εντάξει, τώρα πείτε μας τι συνέβη όταν μπήκατε στο βαγόνι.
Μου επιτρέπετε μια σύντομη παύση;
Ξέρω προφανώς πού οδηγούμαστε.
Έχω κι εγώ οικογένεια,
και η απώλεια γιού ή άλλου μέλους της οικογένειας υπό τέτοιες συνθήκες,
μου είναι αδιανόητη.
Συνεπώς, τα ειλικρινή μου συλλυπητήρια.
Το κάνω με όλον τον απαιτούμενο σεβασμό.
Σας ευχαριστώ πολύ.
Αυτό που υπονοώ ότι σκεφτόσασταν,
άπαξ και μάθατε ότι ταυτοποιήθηκε
ως πιθανός τρομοκράτης από την προηγούμενη μέρα,
ότι τέτοιος ήταν.
Κατεβήκατε τις σκάλες, μπήκατε στο βαγόνι, και πέθανε.
ΜΑΪΚΛ ΜΑΝΣΦΙΛΝΤ ΣΥΝΗΓΟΡΟΣ ΟΙΚΟΓΕΝΕΙΑΣ ΝΤΕ ΜΕΝΕΖΕΣ
Δεν ανταποκρίνεται στην αλήθεια.
Επιτρέψτε μου να σας θυμίσω την κατάθεσή σας,
της επόμενης ημέρας.
Λέτε ότι καθώς μπήκατε στο βαγόνι του μετρό
''Ο άντρας κοίταξε αμέσως προς το μέρος μου και σηκώθηκε.
''Αντιλήφθηκα ότι φορούσε ένα ογκώδες τζιν μπουφάν''.
Δεν είναι ακριβώς αυτή η σωστή σειρά.
Το σακάκι μού φάνηκε ογκώδες όσο καθόταν,
όχι όταν σηκώθηκε όρθιος.
''Ο άντρας κοίταξε αμέσως προς το μέρος μου και σηκώθηκε''.
Επομένως, ήταν όρθιος ή καθιστός;
Όπως είπα, το ογκώδες μπουφάν
μου φάνηκε έτσι όταν καθόταν.
Βλέπετε, οφείλετε να το πείτε αυτό επειδή τώρα αναγνωρίζετε
ότι δεν φορούσε ογκώδες μπουφάν
που ίσως συνάδει με απόκρυψη εκρηκτικών.
Η φωτογραφία που είχα ήταν αυτός που καθόταν και ήταν ογκώδες μπουφάν.
Αλλά δεν κάνετε καμία αναφορά μεταξύ καθιστός και όρθιος
και τον όγκο του μπουφάν στην κατάθεσή σας.
Το κάνετε μόνο τώρα, όταν η ασυνέπεια επισημαίνεται.
Μπορώ μόνο να πω ότι έκανα λάθος στην κατάθεσή μου,
όπως μόλις σας εξήγησα.
Και το συζητήσατε με τον συνάδελφό σου, τον Τσάρλι 2;
Δεν μπορώ να θυμηθώ, κύριε.
ΕΝΟΠΛΟΣ ΑΣΤΥΝΟΜΙΚΟΣ ΚΩΔΙΚΟΣ: ΤΣΑΡΛΙ 2
Το περιστατικό διαδραματίστηκε μέσα σε ελάχιστο χρόνο,
και η αρχική εντύπωση που είχα ήταν ότι το σακάκι φαινόταν ογκώδες.
Και όλα αυτά στη βάση μιας φευγαλέας ματιάς.
Τι έκανε όταν τον κατέδειξε ο αστυνομικός παρακολούθησης;
Γύρισε και μας κοίταξε,
σηκώθηκε όρθιος πολύ γρήγορα
και προχώρησε προς το μέρος μας με τα χέρια του στο πλάι.
Αλλά, κύριε...
μπορώ επ' ευκαιρία να απευθυνθώ στην οικογένεια;
Επειδή, λοιπόν...
Γνωρίζω πολύ καλά
τι πρόκειται να περιγράψω.
Και το βρίσκω πολύ οδυνηρό.
Αλλά σέβομαι απόλυτα και κατανοώ πόσο δύσκολο είναι γι' αυτούς.
Σας ευχαριστώ πολύ.
Τώρα, πίσω στην κατάθεσή σας.
''Φώναξα 'ένοπλη αστυνομία' και τον σημάδεψα με το όπλο μου.
''Συνέχισε να με αγνοεί''.
Αυτήν την άποψη σχημάτισα, ότι ήθελε να με πλησιάσει όσο το δυνατόν
περισσότερο πριν την έκρηξη.
Άρα, πολλά εξαρτώνται από το αν φωνάξατε ''Ένοπλη Αστυνομία'',
αν σηκώσατε το όπλο σας σημαδεύοντάς τον
και αν ουσιαστικά σας αγνόησε και νομίζατε ότι θα πυροδοτήσει;
Έτσι συνέβη, κύριε, ναι.
Σας δηλώνω ξεκάθαρα ότι δεν συνέβη έτσι.
Θα ήθελα να σκεφτείτε προσεκτικά.
Θα μπορούσε αυτό να αποτελεί αντιληπτική παραμόρφωση
και να κάνετε τελείως λάθος;
Όχι, κύριε.
Γιατί φωνάξατε ''Ένοπλη Αστυνομία'';
Αν θεωρούνταν βομβιστής αυτοκτονίας,
θα αποφεύγατε να τον προειδοποιήσετε επειδή μπορεί να πυροδοτήσει.
Μίλησε μέσα μου η εκπαίδευσή μου.
Ήταν αυτόματη αντίδραση για μένα να του φωνάξω.
Προτού καθίσετε στο εδώλιο των μαρτύρων,
ακούσατε ή διαβάσατε την κατάθεση
που έδωσε χθες ο συνάδελφός σας Τσάρλι 12;
Ναι, το έκανα, κύριε.
Επηρέασαν τα όσα είπε αυτά που μας έχετε πει σήμερα;
Κατηγορηματικά όχι, κύριε.
- Δεν υπάρχει καμία πιθανότητα; - Όχι, κύριε.
Ούτε καν για το ότι υιοθετήσατε φράσεις που χρησιμοποίησε αυτός
και δεν εμφανίζονται στην κατάθεσή σας;
Όχι, κύριε.
Κατεβήκατε κατευθείαν τις κυλιόμενες σκάλες εκείνο το πρωί
με ένα πράγμα στο μυαλό σας, σωστά;
Όχι, κύριε.
Αυτό το πράγμα ήταν, πιθανολογώ,
να σκοτώσετε το άτομο που νομίζατε,
λόγω του πώς είχατε ερμηνεύσει τα όσα σας είπαν,
ήταν βομβιστής αυτοκτονίας έτοιμος να ανατινάξει το τρένο.
Όχι, κύριε.
Όταν τον πρωτοείδα...
Σας περιέγραψα πώς μου φάνηκε το μπουφάν του,
γύρισε και μας κοίταξε.
Σηκώθηκε όρθιος αμέσως.
Έπειτα, προχώρησε προς το μέρος μας.
Εκείνη τη στιγμή πίστευα ότι ήταν απειλή.
Ότι ήταν έτοιμος να ανατινάξει το τρένο.
Νόμιζα ότι θα πεθάνω.
Δεν θέλω να φανώ αγενής ή προσβλητικός,
αλλά φαίνεται να είστε σε λειτουργία αυτόματης αναπαραγωγής,
απλώς επαναλαμβάνετε διάφορα πράγματα.
Απολύτως όχι.
Λοιπόν, ο αστυνομικός παρακολούθησης, ο Άιβορ, είναι στο άνοιγμα...
Δεν άκουσε να φωνάζετε ''Ένοπλη Αστυνομία''.
Άλλος αστυνομικός παρακολούθησης, ο Τζεφ,
δεν άκουσε να λέτε ''Ένοπλη Αστυνομία''.
Ο Κεν, άλλος αστυνομικός παρακολούθησης,
δεν υποστηρίζει το σενάριο της ''Ένοπλης Αστυνομίας'',
υψωμένο όπλο και κάποιον που συνεχίζει να προχωράει.
Και, φυσικά, υπάρχουν αρκετοί πολίτες
στο βαγόνι, 17 συνολικά.
Κανένας πολίτης μάρτυρας του τι συνέβη
δεν λέει ότι άκουσε ή είδε το σενάριο που περιγράφεις.
Θα πιθανολογήσω ότι η αλήθεια είναι πως ήσασταν σε μεγάλη έξαψη
και θέλατε να τον ξαποστείλετε σε κάθε περίπτωση, ούτως ή άλλως.
- Εδώ είναι. - Κατηγορηματικά όχι, κύριε.
Και αυτό που δυστυχώς αποτύχατε να κάνετε, ήταν ότι αφού μπήκατε στον σταθμό,
είχατε την υποχρέωση να κάνετε εκτίμηση της κατάστασης,
έστω κι αν νομίζατε ότι ήταν βομβιστής αυτοκτονίας.
Έκανα αυτήν την εκτίμηση...
Εγώ ευθύνομαι, και το αποδέχομαι αυτό.
Σκότωσα έναν αθώο
και θα το κουβαλάω στην υπόλοιπη ζωή μου.
Πιστεύετε, για τελευταία φορά, ότι ίσως κάνατε λάθος,
και ότι διαπράξατε σοβαρό λάθος εκτίμησης;
Όχι, δεν το πιστεύω.
Αυτό που συνέβη εκείνη την ημέρα
υπό τη διοίκηση και ευθύνη σας
ήταν μια αλυσίδα γεγονότων που ξέφυγε από τον έλεγχό σας τόσο καταστρεπτικά,
και θα χρησιμοποιήσω μια καθομιλουμένη φράση...
ΚΡΕΣΙΝΤΑ ΝΤΙΚ ΑΣΤΥΝΟΜΙΚΗ ΔΙΕΥΘΥΝΤΡΙΑ Β'
...ώστε να γίνει αντιληπτό, ότι ουσιαστικά ευθύς εξ αρχής
τρέχατε να προλάβετε
κάτι ανεπαρκώς οργανωμένο εκείνο το πρωί.
Τώρα, το αντιλαμβάνεστε;
Το αντιλαμβάνομαι.
Δεν το αποδέχομαι.
Σας παρακαλώ, καταλάβετε...
Όλοι είμαστε άνθρωποι.
Όλοι κάνουμε λάθη.
Είναι πολύ ευχάριστο όταν οι άνθρωποι λένε ''Έκανα λάθος''.
Δεν είστε διατεθειμένη να παραδεχθείτε ότι έγινε οποιοδήποτε λάθος, έτσι;
Όχι.
Αυτό που προσπαθώ να παρουσιάσω, κύριε, είναι,
ότι σε κάθε επιχείρηση
ορισμένα πράγματα που θα συνέβαιναν σε ιδανικές περιστάσεις,
δεν συμβαίνουν.
Δεν νομίζετε ότι η αστυνομία έκανε κάτι λάθος;
Αν με ρωτάτε αν κάποιος έκανε κάτι λάθος ή παράλογο
στην επιχείρηση,
δεν νομίζω ότι συνέβη.
Αν η αστυνομία δεν έκανε κανένα λάθος,
τότε, τι πήγε στραβά στις 22 Ιουλίου;
Κύριε, εσείς αρχίζετε τότε,
εγώ θα άρχιζα δύο εβδομάδες νωρίτερα.
Νομίζω ότι το μόνο που πήγε στραβά ήταν ότι εμείς, ως έθνος,
δεν καταφέραμε να αποτρέψουμε τις επιθέσεις στις 7 Ιουλίου,
ή τις απόπειρες του Χουσεΐν Όσμαν και άλλων στις 21 του μήνα.
Ο κύριος ντε Μενέζες είχε την εξαιρετική ατυχία
να μένει στην ίδια πολυκατοικία με τον Χουσεΐν Όσμαν,
και ήταν εξαιρετικά ατυχής να μοιάζει πολύ με τον Χουσεΐν Όσμαν.
Συνέτρεξε το γεγονός ότι ο πρώτος μυστικός αστυνομικός δεν ήταν εύκαιρος
και μόνο αυτός μπορούσε να του ρίξει μια φευγαλέα ματιά.
Μερικά από όσα έκανε εντελώς αθώα, η όλη συμπεριφορά του,
το πώς ανεβοκατέβηκε στο λεωφορείο,
το γεγονός ότι τρεις βομβιστές την προηγούμενη μέρα
είχαν μπει στον σταθμό Στόκγουελ,
όλα αυτά συνέβαλαν στο να εκτιμηθεί...
Να τον εκτιμήσω ως βομβιστή,
κάποιον που ίσως σκοπεύει να προκαλέσει μια έκρηξη σήμερα.
Συνεπώς, ήταν τραγικά ατυχής
που έμοιαζε πολύ με τον Χουσεΐν Όσμαν;
Μάλιστα.
Αλλά δεν έμοιαζε, σωστά;
Ξέρω ότι αυτό ακριβώς
η αστυνομία θα ήθελε να πιστέψουμε.
Τώρα, δέχομαι ότι αυτό δεν έχει να κάνει με εσάς, διευθύντρια Ντικ,
ή θα έπρεπε να πω, αστυνομική διευθύντρια Β' Ντικ,
αλλά εσείς και οι ένορκοι στρέψτε την προσοχή σας στην οθόνη.
Θα δείτε μια συνδυαστική εικόνα που δημιουργήθηκε από την αστυνομία
για τις πρόσφατες διαδικασίες Υγείας και Ασφάλειας.
Δείχνει το μισό πρόσωπο κάθε ανθρώπου, τον Ζαν Τσαρλς στα δεξιά,
και έχει σκοπό να δείξει πόσο όμοιοι είναι.
Αλλά έχει υποστεί επεξεργασία.
Το πρόσωπο του Ζαν Τσαρλς έχει επιμηκυνθεί για να κάνει τις μύτες να ταιριάζουν,
και η εικόνα έχει γίνει πιο φωτεινή
για να εξαφανιστούν κάποιες προφανείς διαφορές.
Αυτό μας δείχνει, θα έλεγα,
πόσο απεγνωσμένα προσπαθεί η αστυνομία
να μας πείσει ότι οι Χουσεΐν Όσμαν
και Ζαν Τσαρλς ντε Μενέζες μοιάζουν.
Τώρα, αν σας έλεγα ότι σύμφωνα με τα στοιχεία στη διάθεση των ενόρκων
κανείς αστυνομικός παρακολούθησης δεν αναφέρει
ότι υπήρξε θετική αναγνώριση
του υπόπτου ως Ακίδα Τσουκνίδας,
ότι η ταυτοποίησή του ουδέποτε πήγε πέρα από το ''πιθανό'',
Σας εκπλήσσει αυτό;
Ξέρω τι μου είπαν και ξέρω τι με έκανε να σκεφτώ.
Και γνωρίζατε ότι υπάρχουν διαθέσιμες φωτογραφίες
που θα μπορούσαν να έχουν δοθεί στην ομάδα παρακολούθησης,
φωτογραφίες που βρέθηκαν στο σακίδιο του Χουσεΐν Όσμαν
την προηγούμενη μέρα;
Καθαρές φωτογραφίες, αντί για τα ασαφή φωτοαντίγραφα
που τους δόθηκαν εκείνο το πρωί;
Δεν το γνώριζα αυτό, κύριε, μέχρι πριν τρεις εβδομάδες,
όταν μου έδειξαν κάποια αλληλογραφία.
Αυτές είναι οι φωτογραφίες του γάμου;
Είναι στην οθόνη τώρα.
Επομένως, μέχρι αυτήν την έρευνα,
κανείς δεν σας είχε πει για αυτές τις φωτογραφίες
που θα μπορούσαν να δοθούν στην ομάδα παρακολούθησης
για να έχουν περισσότερες πιθανότητες
να διαγράψουν ως ύποπτο τον άνθρωπο που ακολουθούσαν,
τον Ζαν Τσαρλς ντε Μενέζες;
Όχι, κύριε.
Πού ήταν οι ένοπλοι αστυνομικοί εκείνο το πρωί, διευθύντρια Ντικ;
Είχατε ασαφή εικόνα, έτσι δεν είναι;
Δεν ήταν σε θέση να εξουδετερώσουν τον ύποπτο όταν κατέβηκε από το λεωφορείο,
ενώ εσείς νομίζατε ότι ήταν.
Παραδέχεστε, έστω και τώρα, ότι παρασυρθήκατε;
Όχι, κύριε, δεν το παραδέχομαι.
Παραδέχομαι ότι, εκ των υστέρων,
είναι σαφές ότι δεν πρόλαβαν να έρθουν,
το είδαμε στο βίντεο από τον σταθμό του μετρό,
παρά μόνο ένα λεπτό μετά από αυτόν.
Δεν παραδέχομαι ότι παρασύρθηκα.
Τότε, τι πήγε στραβά;
Αναστρέφοντας το ερώτημα, θεωρώ ότι τα πήγαν εξαιρετικά καλά
στο να φτάσουν εκεί τότε,
δεδομένων των συνθηκών.
Φυσικά, ο κύριος ντε Μενέζες δεν θα ήταν στο λεωφορείο
αν δεν αποφασίζατε να μην αναστείλετε τα δρομολόγια λεωφορείων
στην οδό Σκωτίας εκείνο το πρωί.
Παραδέχεστε τώρα ότι αυτό ήταν λάθος;
Δεν το παραδέχομαι, κύριε, όχι.
Σκεφτόμουν ότι η διακοπή
της συγκοινωνίας ίσως ειδοποιούσε τους τρομοκράτες για την επιχείρησή μας.
Μάλιστα.
Διευθύντρια Ντικ, επανέρχομαι στην ερώτηση
που σας έκανα αρχικά.
Τι νομίζετε ότι πήγε στραβά;
Εννοώ, αν εξαιρέσουμε
τον ασκούντα παρακολούθηση που πήγε να ουρήσει,
η απάντησή σας είχε να κάνει με τον Ζαν Τσαρλς ντε Μενέζες
και απολύτως καμία σχέση με την αστυνομία.
Αυτός έφταιγε για όλα.
Σίγουρα δεν αποσκοπούσα σε αυτό.
Όμως, η αστυνομία επιστράτευσε μέχρι και παθολόγο για να μας πει
πως απειροελάχιστα ίχνη κοκαΐνης στο αίμα του
έκαναν τον Ζαν Τσαρλς ανήσυχο
και παρανοϊκό στο βαγόνι εκείνο το πρωί.
Αυτός φταίει.
Έχει πρόβλημα η ανώτατη ηγεσία της αστυνομίας
να το παραδεχθεί όταν τα πράγματα πάνε στραβά;
Όχι.
Έχετε εσείς μέσα σας πρόβλημα
να το παραδεχτείτε όταν κάτι πάει στραβά;
Με θεωρώ άτομο που πάντα θα αναλαμβάνει πλήρως την ευθύνη
για ό,τι έχω κάνει.
Λυπάμαι τρομερά που ο κύριος ντε Μενέζες πέθανε,
αλλά δεν αναλογίζομαι εκ των υστέρων ότι πήρα μη συνετές αποφάσεις,
παράλογες αποφάσεις,
και ούτε νομίζω ότι πήρε κανείς άλλος.
Μέλη του σώματος των ενόρκων,
πριν σκεφτείτε την ετυμηγορία σας,
πρέπει να σας πω ότι το συμπέρασμα που κατέληξα
είναι ότι τα στοιχεία της υπόθεσης, ακόμα και στο έπακρο,
δεν δικαιολογούν να σας αφήσω να κρίνετε αν πρόκειται για έκνομη ανθρωποκτονία.
Αυτό ισχύει όσον αφορά τον Τσάρλι 12 και τον Τσάρλι 2,
δεδομένης της άμεσης ανάμιξής τους στον θάνατο του κυρίου ντε Μενέζες.
Το ίδιο, επίσης, και για οποιονδήποτε ανώτατο αξιωματικό
σε σχέση με τη διοίκηση και τη διεξαγωγή της επιχείρησης.
Η ετυμηγορία για έκνομη ανθρωποκτονία
θα μπορούσε να αφεθεί σε εσάς μόνο αν είχε επιβεβαιωθεί
ότι ένας συγκεκριμένος αστυνομικός διέπραξε ένα τόσο σοβαρό έγκλημα,
όπως φόνο ή δολοφονία.
Και δεν πιστεύω ότι τα στοιχεία της διαδικασίας υπερβαίνουν αυτό το όριο.
ΑΠΟΚΛΕΙΣΜΟΣ ΕΚΝΟΜΗΣ ΑΝΘΡΩΠΟΚΤΟΝΙΑΣ
Σάλος στο δικαστήριο χθες, όταν ο πρόεδρος, σερ Μάικλ Ράιτ, είπε
ότι οι ένορκοι δεν μπορούν να εκδώσουν ετυμηγορία έκνομης ανθρωποκτονίας,
αφήνοντάς τους μόνο δύο δυνατές ετυμηγορίες,
σύννομη ανθρωποκτονία ή ανοικτή ετυμηγορία,
που θα υποδηλώνει ότι οι ένορκοι δεν πείστηκαν
ότι η αντίδραση της αστυνομίας ήταν δικαιολογημένη.
Καθώς ο σερ Μάικλ συνέχιζε τη σύνοψή του στους ενόρκους σήμερα,
η διαδικασία διακόπηκε από τη σιωπηρή διαμαρτυρία...
ΕΚΝΟΜΗ ΑΝΘΡΩΠΟΚΤΟΝΙΑ
...της οικογένειας του κυρίου ντε Μενέζες.
Λένε ότι προεδρεύει σε μια πλήρη συγκάλυψη...
ΕΧΕΤΕ ΔΙΚΑΙΩΜΑ ΝΑ ΚΡΙΝΕΤΕ
...αλλά λέει ότι θα υποβάλει στους ενόρκους σειρά ερωτημάτων προς ετυμηγορία
για να διευκρινιστεί το πώς πέθανε ο κύριος ντε Μενέζες.
ΔΕΚΕΜΒΡΙΟΣ 2008
ΤΡΙΑ ΧΡΟΝΙΑ ΚΑΙ ΠΕΝΤΕ ΜΗΝΕΣ ΜΕΤΑ ΤΗΝ ΕΚΤΕΛΕΣΗ
Πρόεδρε των ενόρκων,
θα σας ζητήσω την ετυμηγορία σας.
Ανοικτή ετυμηγορία.
Είναι ομόφωνη ή κατά πλειοψηφία ετυμηγορία;
Κατά πλειοψηφία, οκτώ προς δύο.
Τώρα προχωράμε στη σειρά ερωτημάτων που σας ζήτησα να αποφασίσετε.
Παρακαλώ να διευκρινίζετε αν οι αποφάσεις σας είναι ομόφωνες
ή κατά πλειοψηφία.
Φώναξε ο αστυνομικός Τσάρλι 12
τις λέξεις ''Ένοπλη Αστυνομία''
στον κύριο ντε Μενέζες πριν πυροβολήσει;
Όχι. Και αυτό είναι ομόφωνο.
Κινήθηκε ο κύριος ντε Μενέζες προς τον αστυνομικό Τσάρλι 12
πριν του κάνει κεφαλοκλείδωμα ο αστυνομικός παρακολούθησης Άιβορ;
Όχι. Ομόφωνα.
Θεωρείτε ότι κάποιος από τους παρακάτω παράγοντες
προκάλεσε ή συνέβαλε στον θάνατο του κυρίου ντε Μενέζες:
Αδυναμία απόκτησης και παροχής καλύτερων φωτογραφιών του υπόπτου
Χουσεΐν Όσμαν στην ομάδα παρακολούθησης;
Ναι. Ομόφωνα.
Αποτυχία της αστυνομίας να διασφαλίσει το σταμάτημα του κυρίου ντε Μενέζες
πριν φτάσει στα μέσα μαζικής μεταφοράς;
Ναι, κύριε. Ομόφωνα.
Ότι οι απόψεις της μονάδας παρακολούθησης
σχετικά με την αναγνώριση δεν κοινοποιήθηκαν επακριβώς
στην ομάδα διοίκησης και τους ένοπλους αστυνομικούς;
Ναι. Ομόφωνα.
Οι επιθέσεις αυτοκτονίας και οι απόπειρες του Ιουλίου του 2005
άσκησαν πίεση στην αστυνομία
να ανταποκριθεί στην απειλή;
Δεν μπορούμε να αποφασίσουμε.
Η συμπεριφορά του κυρίου ντε Μενέζες, αν και εντελώς αθώα, έπαιξε ρόλο
στο να αυξήσει τις υποψίες κάποιων αστυνομικών;
Όχι. Πλειοψηφία οκτώ προς δύο.
Εδώ ολοκληρώνεται η ετυμηγορία. Σας ευχαριστώ.
Εμείς ευχαριστούμε.
ΣΤΑΘΜΟΣ ΣΤΟΚΓΟΥΕΛ
ΔΙΚΑΙΟΣΥΝΗ
Λυπούμαστε όλοι πολύ
Η ΜΟΝΗ ΠΟΙΝΗ ΠΟΥ ΕΠΙΒΛΗΘΗΚΕ ΣΤΗΝ ΑΣΤΥΝΟΜΙΑ
ΓΙΑ ΤΟΝ ΘΑΝΑΤΟ ΤΟΥ ΖΑΝ ΤΣΑΡΛΣ ΝΤΕ ΜΕΝΕΖΕΣ
ΗΤΑΝ ΓΙΑ ΠΑΡΑΒΑΣΗ ΥΓΕΙΟΝΟΜΙΚΩΝ ΔΙΑΤΑΞΕΩΝ. ΕΠΙΒΛΗΘΗΚΕ ΠΡΟΣΤΙΜΟ 175.000 ΛΙΡΩΝ.
ΟΥΔΕΜΙΑ ΠΟΙΝΗ ΕΠΙΒΛΗΘΗΚΕ ΣΤΗΝ ΚΡΕΣΙΝΤΑ ΝΤΙΚ.
ΣΥΝΕΧΙΣΕ ΝΑ ΥΠΗΡΕΤΕΙ ΣΤΗΝ ΑΣΤΥΝΟΜΙΑ
ΚΑΙ ΠΗΡΕ ΠΡΟΑΓΩΓΗ ΣΕ ΔΙΕΥΘΥΝΤΡΙΑ Α' ΤΟ 2017.
ΤΗΣ ΑΠΟΝΕΜΗΘΗΚΕ ΤΙΤΛΟΣ ΤΙΜΗΣ ΤΟ 2019 ΠΡΙΝ ΑΦΥΠΗΡΕΤΗΣΕΙ ΤΟ 2022.
ΕΡΕΥΝΑ ΟΧΙ ΣΥΓΚΑΛΥΨΗ ΔΙΚΑΙΟΣΥΝΗ ΓΙΑ ΤΟΝ ΖΑΝ
ΤΟ 2014 ΑΠΟΚΑΛΥΦΘΗΚΕ ΟΤΙ ΑΣΤΥΝΟΜΙΚΟΙ ΕΙΧΑΝ ΞΕΚΙΝΗΣΕΙ ΣΤΑ ΚΡΥΦΑ
ΕΚΣΤΡΑΤΕΙΑ ''ΔΙΚΑΙΟΣΥΝΗ ΓΙΑ ΤΟΝ ΖΑΝ''.
Ο ΜΠΡΑΪΑΝ ΠΑΝΤΙΚ ΠΑΡΑΙΤΗΘΗΚΕ ΑΠΟ ΤΗΝ ΑΣΤΥΝΟΜΙΑ ΤΟ 2007.
ΕΠΙΜΕΝΕΙ ΟΤΙ ΤΟΥΛΑΧΙΣΤΟΝ 25 ΕΝΣΤΟΛΟΙ Ή ΠΟΛΙΤΙΚΟ ΠΡΟΣΩΠΙΚΟ ΗΞΕΡΑΝ
ΠΡΙΝ ΤΟΝ ΣΕΡ ΙΑΝ ΜΠΛΕΡ ΟΤΙ ΤΟ ΘΥΜΑ ΕΙΤΕ ΗΤΑΝ ΒΡΑΖΙΛΙΑΝΟΣ
ΕΙΤΕ ΕΝΤΕΛΩΣ ΑΘΩΟ.
Η IPCC ΑΠΟΦΑΣΙΣΕ ΟΤΙ ΚΑΝΕΝΑ ΑΠΟΔΕΙΚΤΙΚΟ ΒΙΝΤΕΟ ΔΕΝ ΚΑΤΑΣΤΡΑΦΗΚΕ Ή ΑΛΛΟΙΩΘΗΚΕ.
ΚΑΤΕΛΗΞΕ ΟΤΙ ΥΠΗΡΧΑΝ ΚΕΝΑ ΣΤΙΣ ΔΙΟΙΚΗΤΙΚΕΣ ΔΟΜΕΣ ΤΗΣ ΑΣΤΥΝΟΜΙΑΣ
ΚΑΙ ΕΚΑΝΕ ΣΥΣΤΑΣΕΙΣ ΓΙΑ ΒΕΛΤΙΩΣΗ ΤΗΣ ΔΗΜΟΣΙΑΣ ΑΣΦΑΛΕΙΑΣ.
Ο αρχηγός σερ Ίαν Μπλερ ζήτησε σήμερα συγγνώμη από την οικογένεια,
αλλά είπε επίσης ότι συνέτρεχαν ιδιάζουσες συνθήκες.
Ας αναλογιστούμε τι θα συνέβαινε αν οι αστυνομικοί δεν είχαν πυροβολήσει,
αυτός ήταν βομβιστής αυτοκτονίας, έμπαινε στο μετρό και έκλειναν οι πόρτες,
με τους αστυνομικούς να έχουν πάρει λάθος απόφαση.
Θα ήταν ό,τι χειρότερο.
Το πιο σημαντικό που μπορώ να κάνω είναι να εκφράσω τη λύπη μας,
αλλά οφείλουμε να συνεχίσουμε τη μεγαλύτερη επιχείρηση
που έχει αναλάβει ποτέ η αστυνομία.
Ο ΣΕΡ ΙΑΝ ΜΠΛΕΡ ΠΑΡΕΜΕΙΝΕ ΑΡΧΗΓΟΣ ΜΕΧΡΙ ΝΑ ΑΦΥΠΗΡΕΤΗΣΕΙ ΤΟ 2008.
Η IPCC ΕΚΡΙΝΕ ΟΤΙ ΔΕΝ ΒΡΗΚΕ ΑΜΕΣΑ ΣΤΟΙΧΕΙΑ ΟΤΙ ΓΝΩΡΙΖΕ
ΤΗΝ ΤΑΥΤΟΤΗΤΑ ΤΟΥ ΖΑΝ ΤΣΑΡΛΣ Ή ΟΤΙ ΔΕΝ ΗΤΑΝ ΤΡΟΜΟΚΡΑΤΗΣ
ΜΕΧΡΙ ΤΟ ΕΠΟΜΕΝΟ ΠΡΩΙ.
ΤΩΡΑ ΥΠΗΡΕΤΕΙ ΣΤΗ ΒΟΥΛΗ ΤΩΝ ΛΟΡΔΩΝ ΩΣ ΙΣΟΒΙΟ ΜΕΛΟΣ.
ΤΟΝ ΝΟΕΜΒΡΙΟ ΤΟΥ 2009, Η ΟΙΚΟΓΕΝΕΙΑ ΤΟΥ ΖΑΝ ΤΣΑΡΛΣ ΕΛΑΒΕ ΑΓΝΩΣΤΟ ΠΟΣΟ
ΩΣ ΑΠΟΖΗΜΙΩΣΗ ΑΠΟ ΤΗ ΒΡΕΤΑΝΙΚΗ ΑΣΤΥΝΟΜΙΑ.
ΕΞΑΚΟΛΟΥΘΟΥΝ ΝΑ ΑΓΩΝΙΖΟΝΤΑΙ ΓΙΑ ΑΠΑΝΤΗΣΕΙΣ.
ΑΘΩΟΣ Ζαν Τσαρλς ντε Μενέζες
Γεν. Γκονζάγκα Βραζιλία 07-01-1978 Σκοτώθηκε εδώ 22-07-2005
ΖΑΝ ΤΣΑΡΛΣ ΝΤΕ ΜΕΝΕΖΕΣ 7 ΙΑΝΟΥΑΡΙΟΥ 1978 - 22 ΙΟΥΛΙΟΥ 2005
Υποτιτλισμός: Κ. Ι. Λυμπέρης